b'\n_START_ARTICLE_\nTreball sionista\n_START_PARAGRAPH_\nEl Treball sionista (\xd7\xaa\xd7\xa0\xd7\x95\xd7\xa2\xd7\xaa \xd7\x94\xd7\xa2\xd7\x91\xd7\x95\xd7\x93\xd7\x94 \xd7\x94\xd7\xa6\xd7\x99\xd7\x95\xd7\xa0\xd7\x99\xd7\xaa) \xc3\xa9s un nom general donat a tot partit, moviment o grup, els ideals dels quals es basen en el treball com un requisit previ per a la realitzaci\xc3\xb3 del projecte sionista, i sobre l\'obligaci\xc3\xb3 moral per a cada membre dels Yixuv de contribuir a la construcci\xc3\xb3 d\'una nova economia aix\xc3\xad com una nova societat.\n_START_SECTION_\nHist\xc3\xb2ria\n_START_PARAGRAPH_\nDurant la segona meitat del segle XIX, dues l\xc3\xadnies de pensament van diferir sobre la hist\xc3\xb2ria del moviment del Treball sionista, que van generar un punt d\'inflexi\xc3\xb3 en la hist\xc3\xb2ria del poble jueu; la primera l\xc3\xadnia veu en el retorn al sionisme el cam\xc3\xad de la redempci\xc3\xb3 del poble a la Terra d\'Israel, amb mires a la creaci\xc3\xb3 d\'un estat jueu; la segona es refereix a les doctrines del socialisme i proposa la resoluci\xc3\xb3 dels desafiaments econ\xc3\xb2mics globals com una soluci\xc3\xb3 als problemes dels jueus. El moviment del Trebal sionista fa aleshores un esfor\xc3\xa7 per acostar aquests dos moviments. Amb aix\xc3\xb2 en]ment al principi del segle XX neixen els partits Poal\xc3\xa9 Tsiyyon i Hapoel Hatzair, que plantegen la idea d\'implementar el treball dels jueus com a condici\xc3\xb3 a la realitzaci\xc3\xb3 de l\'ideal sionista. David Gordon t\xc3\xa9 un paper destacat en el Treball sionista. Ell creu que reformes intel\xc2\xb7lectuals transformarien la visi\xc3\xb3 del treball que fins aleshores tenia el poble jueu, per fer del \xc2\xabtreball\xc2\xbb el valor suprem dels defensors de la realitzaci\xc3\xb3 personal a trav\xc3\xa9s del sionisme. _NEWLINE_Dintre del moviment Poal\xc3\xa9 Tsiyyon apareix una nova diverg\xc3\xa8ncia de pensament entre aquells que estan planejant el seu nou futur a la Terra d\'Israel, i aquells que estan considerant una potencial instal\xc2\xb7laci\xc3\xb3 fora de les fronteres de Si\xc3\xb3. El debat va esclatar en el Consell de Poal\xc3\xa9 Tsiyyon, aleshores dirigit per Dov-Ber Borochov a Poltava el 1906. Al Congr\xc3\xa9s Mundial de Poal\xc3\xa9 Tsiyyon que es van reunir un any m\xc3\xa9s tard a la Haia, es va decidir en una posici\xc3\xb3 comuna per la que es posava a la Terra Israel com l\'\xc3\xbanic lloc per a la realitzaci\xc3\xb3 pol\xc3\xadtica del poble jueu en contra de les idees del Sionisme territorialista._NEWLINE_A m\xc3\xa9s a m\xc3\xa9s de la dissensi\xc3\xb3 ideol\xc3\xb2gica, les opinions deferixen pel que fa a com aconseguir pr\xc3\xa0cticament els objectius dels treballadors sionistes. Alguns es refereixen als ideals socialistes-marxistes, d\'altres defensen el sionisme-socialisme, d\'altres finalment rebutgen qualsevol comprom\xc3\xads amb el socialisme. Molts dels l\xc3\xadders sionistes neixen d\'aquestes guerres d\'idees; Dov-Ber Borochov, l\'an\xc3\xa0lisi del qual del sionisme est\xc3\xa0 influ\xc3\xafda pel marxisme i la lluita de classes; Nahman Sirkin que defensa les idees del sionisme-socialisme mentre q\xc3\xbcestiona els m\xc3\xa8todes marxistes que, segons Sirkin, no estan adaptats a la situaci\xc3\xb3 del poble jueu; David Gordon que, encara que allunyat de l\'ideal socialista, planteja el \xc2\xabtreball\xc2\xbb com el valor suprem del projecte sionista.\n_START_SECTION_\nSegona Aliyy\xc3\xa0\n_START_PARAGRAPH_\nAquest moviment de pensament va n\xc3\xa9ixer durant l\'emigraci\xc3\xb3 jueva a Palestina: Segona Aliyy\xc3\xa0 (1904-1914), la majoria d\'immigrants de la qual defensava les idees de redempci\xc3\xb3 de l\'Home i la Terra mitjan\xc3\xa7ant el treball. Els immigrants eren principalment idealistes, inspirats en els ideals sionistes i revolucionaris que es gestaven en les comunitats jueves de l\'Imperi rus. Aquestes persones van tractar de crear un sistema comunal d\'assentaments agr\xc3\xadcoles a la regi\xc3\xb3, en un primer moment tamb\xc3\xa9 desitjaven una societat centrada en el treball col\xc2\xb7lectiu, en el qual ning\xc3\xba fos empleat de ning\xc3\xba, i on els capatassos no hi tinguessin cabuda. Era en la base dels principals components socials de l\'establiments obrers, com el kvutza ("grup"), el quibuts o el moixav. El primer quibuts, Degania, fou creat el 1909. _NEWLINE_A causa de les nombroses dificultats sofertes pels immigrants, una gran majoria d\'ells, es van anar als Estats Units on n\'hi havia moltes m\xc3\xa9s oportunitats econ\xc3\xb2miques. Entre els anys 1907-1914, quasi 1,5 milions de jueus van passar per l\'Ellis Island, mentre que \xc3\xbanicament uns 20 000 van emigrar a Palestina.\n_START_SECTION_\nTercera Aliyy\xc3\xa0 i Mandat Brit\xc3\xa0nic de Palestina\n_START_PARAGRAPH_\nL\'ona d\'immigraci\xc3\xb3 de la Tercera Aliyy\xc3\xa0 (1919-1923), marcada pel clima inestable de la Revoluci\xc3\xb3 Russa de 1917, comporta un renaixement del corrent socialista dintre del Yishuv basada en els valors de just\xc3\xadcia e igualtat. S\xc3\xb3n aquests immigrants els que van fundar, entre d\'altres, el Batall\xc3\xb3 del Treball,  grup de treball socialista sionista durant el Mandat Brit\xc3\xa0nic de Palestina i van establir quibuts. Del moviment Treball sionista van n\xc3\xa9ixer diversos partits pol\xc3\xadtics que van marcar la pol\xc3\xadtica israeliana. Per exemple el Keren Hayesod va ser fundat l\'any 1920 per organitzar les activitats b\xc3\xa0siques necess\xc3\xa0ries per a l\'exist\xc3\xa8ncia d\'un estat: els serveis p\xc3\xbablics, bancaris i d\'explotaci\xc3\xb3 de la potassa foren tamb\xc3\xa9 creat molts abans del 1948. L\'Ag\xc3\xa8ncia Jueva n\'\xc3\xa9s una organitzaci\xc3\xb3 paral\xc2\xb7lela._NEWLINE_Durant la Tercera Aliyy\xc3\xa0 els immigrants van fundar Gdud HaAvoda i van exigir una organitzaci\xc3\xb3 unificada per a tots els treballadors, un fet que va portar a la creaci\xc3\xb3 de la Histadrut una federaci\xc3\xb3 General de sindicats de Treballadors de la Terra d\'Israel que va ser fundada en desembre de 1920 a Haifa per defensar els interessos dels treballadors jueus. Va esdevenir una de les institucions m\xc3\xa9s poderoses d\'Israel, la Histadrut fou un dels pilars del moviment obrer i del sionisme a Palestina, a m\xc3\xa9s de ser un sindicat, la creaci\xc3\xb3 del nou estat va fer propiet\xc3\xa0ria a la Histadrut d\'un nombre d\'empreses i de f\xc3\xa0briques._NEWLINE_Durant 1921, a la ciutat de Ben Shemen, l\'Ag\xc3\xa8ncia Jueva va establir la Estaci\xc3\xb3 Experimental Agr\xc3\xadcola sota el lideratge de Yitzhak Elazari Volcani. Fou el primer institut cient\xc3\xadfic en el Mandat Brit\xc3\xa0nic de Palestina. L\'estaci\xc3\xb3 va ser establerta en resposta a una proposta dels sionistes Chaim Weizmann i Arthur Ruppin, els qui van recon\xc3\xa8ixer la necessitat d\'avan\xc3\xa7ar en l\'agricultura a Israel.\n_START_SECTION_\nPrivatitzaci\xc3\xb3\n_START_PARAGRAPH_\nAl mar\xc3\xa7 de 2007, Degania Alef va passar a sotmetre\'s a la privatitzaci\xc3\xb3. En lloc de feines assignades i igual salari sota l\'antiga economia comunal, la reorganitzaci\xc3\xb3 requereix que els membres trobin ocupaci\xc3\xb3, visquin amb els seus ingressos i els permeti ser propietaris de les seves cases, per\xc3\xb2 fins i tot ofereix una forma d\'un suplement social de \xc2\xabxarxa de seguretat\xc2\xbb per a membres el salari  dels quals \xc3\xa9s inadequat per cobrir les seves despeses. Aquest moviment cap a la privatitzaci\xc3\xb3 va ser registrat en el documental de Yitzhak Rubin de 2008, _NEWLINE_Degania: The First Kibbutz Fights Its Last Battle (en hebreu:\xd7\x94\xd7\xa7\xd7\xa8\xd7\x91 \xd7\x94\xd7\x90\xd7\x97\xd7\xa8\xd7\x95\xd7\x9f \xd7\xa2\xd7\x9c \xd7\x93\xd7\x92\xd7\xa0\xd7\x99\xd7\x94). L\'ex membre de la Ken\xc3\xa9sset, Ran Cohen va dir que "\xc2\xabla pel\xc2\xb7l\xc3\xadcula en representa tant [el] somni i [la] desil\xc2\xb7lusi\xc3\xb3\xc2\xbb" que va ser l\'experiment del quibuts.'